World of Warcraft: Cataclysm

World of Warcraft: Cataclysm (også kun Cataclysm eller Cata) er den tredje utvidelsespakken til MMORPG-en World of Warcraft, utviklet av Blizzard Entertainment. Utvidelsen ble avslørt under Blizzcon i august 2009 og utgitt 7. desember 2010. Blizzard tjente over to milliarder kroner første uken spillet var ute.
 Nytt innhold 
Azeroth, hovedverdenen i World of Warcraft, fikk en overhaling. Mye av de opprinnelige omgivelsene og oppdragene (engelsk: «quests») i kontinentene Eastern Kingdoms og Kalimdor ble oppdatert med nye, oppdaterte fortellinger og spillopplevelser. Spillerne fikk også muligheten til å bruke selvkontrollerte flygende ridedyr i disse områdene (ikke inkludert Burning Crusade-områder på samme kontinenter), som ikke var mulig tidligere. Eldre «dungeons» som tilhørte de oppdaterte områdene ble også overhalt. Det daværende maksnivået på spillerfigurer ble også hevet fra 80 til 85.

Med Cataclysm kom det to nye spillerraser: Worgen for «Alliance» og goblin for «Horde». Worgen-rasen er en varulvslignende menneskerase som opprinnelig holdt til i Gilneas, et område og en by i nordvestlige Eastern Kingdoms, og goblin-rasen er én av flere goblingrupper, spesifikt Bilgewater Cartel, som starter i Kezan. Flere rase- og klassekombinasjoner ble også introdusert, som tauren-paladin og -priest, troll-druid og dverg-sjaman. «night elves» fikk også muligheten til å bli «mage» («magiker»), noe som i fortellingen ikke samsvarte med at rasen sverget til å ikke bruke magien («arcane magic») som brukes av klassen. Ifølge Engadget sa Chris Metzen ved BlizzCon i 2009 at «det gir mulighet for å spille skikkelig urgamle 'night elves', om det er noe du virkelig vil, ettersom yngre 'night elves' antageligvis ikke hadde mange muligheter til å lære seg 'arcane'-magi i det siste.»

«Guilds» (engelsk, «laug»; en større spillerskapt gruppe med spillerfigurer under et felles navn) fikk også «guild»-spesifikke prestasjoner («guild achievements») og «guild»-nivåer med forskjellige goder ettersom gruppen oppnår nye nivåer. «Guild»-nivåer ble senere fjernet i Warlords of Draenor.

Et nytt yrke («profession»), arkeologi, ble introdusert i Cataclysm. Yrket tillater spilleren å samle, sette sammen og bruke gjenstander og lære fortellinger fra forhenværende beboere av Azeroth, og senere andre områder. Den siste utvidelsen som oppdaterte arkeologiyrket er Battle for Azeroth.

Cataclysm introduserte flere områder, som opprinnelig var tilrettelagte for å avansere fra nivå 80 til nivå 85 (daværende maksnivå). Disse områdene er Mount Hyjal, undervannsområdet Vashj'ir (med tre underområder: Kelp'thar Forest, Shimmering Expanse og Abyssal Depths), det underjordiske Deepholm, Twilight Highlands og Uldum. Det var også introdusert begrensede områder som worgen-startområdet Gilneas, goblin-startområdet Kezan. Spillerne fikk også tilgang til PvP-området Tol Barad, som også har en egen portal som «mage»-spillere kan lage. Spillerrasene gnom («gnome») og troll fikk også oppdaterte startområder, der de tidligere hadde samme startopplevelse som dverger («dwarves») og orker («orcs»).

Utvidelsen introduserte også «transmogrification», et system der spillerne kan endre utseende på sitt utstyr, samt en oppdatering av Darkmoon Faire, et tivoli som ved oppdateringen holder til på Darkmoon Island (tilgjengelig gjennom portaler ved Goldshire eller Thunder Bluff), som dukker opp første søndag i måneden og blir utilgjengelig etterfølgende søndag.

 Spillsystemer 
I Cataclysm oppstarten ble det introdusert 7 nye 5-spiller dungeons i både normal og heroic utgaver i tillegg til 2 gamle dungeons fra World of Warcraft som kom fikk en heroic utgave. I oppdatering 4.1 (Rise of the Zandalari) så ble de tidligere raidene i Zul'Gurub og Zul'Aman reintrodusert som 5-spiller heroic dungeons (samtidig som at de tidligere raid utgavene i seg selv ble gjort permanent utilgjengelig). I oppdatering 4.3 (Hour of Twilight) ble det introdusert 3 nye 5-spiller heroic dungeons.

 Dungeon Region Anbefalt nivå Utgave Tilgjengelig Classic fase Blackrock Caverns Blackrock Mountain 80-83Normal og Heroicoppstart1 Throne of the Tides Abyssal Depths (Vashj'ir) The Stonecore Deepholm 81-84 Vortex PinnacleUldum Lost City of the Tol'vir 84-85 Halls of Origination Grim Batol Twilight Highlands The Deadmines (ny utgave) Westfall85Heroic Shadowfang Keep (ny utgave) Silverpine Forest Zul'Gurub (ny utgave) Stranglethorn Valeoppdatering 4.12 Zul'Aman (ny utgave) Ghostlands End TimeTanaris (Caverns of Time)oppdatering 4.34 Well of Eternity Hour of Twilight

Raids i Cataclysm startet med tre raids i oppstarten og ved slutten var det totalt seks raids. Funksjonen med Normal og Heroic utgaver av raids, som ble introdusert midt i den forrige utvidelsen Wrath of the Lich King ble tatt i bruk igjen. Alle raids i Cataclysm kom i 10-spiller og 25-spiller utgaver og loot var likt i begge utgaver, mot at 25-spiller raids hadde høyere kvantitet av ting som droppet fra bossene. Nytt i denne utvidelsen var en ny utgave med navn Raid Finder som kom i oppdatering 4.3 og ble gjort tilgjengelig for raidet Dragon Soul. Dette fungerte på samme måte som med Dungeon Finder ved at spillere satte seg i kø for å gjøre en del av raidet og ble satt sammen til et tilfeldig raid med andre spillere fra samme region. Vanskelighetsgraden var lavere enn i Normal men nivået på loot var også noe lavere.

 Raid Region Bosser Tilgjengelig Classic fase Baradin Hold Tol Barad 1 – 3 ¹ oppstart1 Ferdighetsnivå 11 (Tier 11) The Bastion of Twilight Twilight Highlands 4 – 5 ² oppstart1 Blackwing Descent Blackrock Mountain 6 Throne of the Four Winds Uldum 2 Ferdighetsnivå 12 (Tier 12) Firelands Mount Hyjal 7 oppdatering 4.2 3 Ferdighetsnivå 13 (Tier 13) Dragon Soul Tanaris (Caverns of Time) 8 oppdatering 4.34
¹ 1 boss i oppstarten med en ny boss lagt til i oppdatering 4.2 og en ny boss lagt til i oppdatering 4.3 ² har en ekstra boss som er kun tilgjengelig i Heroic utgave av raidet.

 Mottagelse 
Utvidelsen World of Warcraft: Cataclysm mottok ifølge omtalesamlernettstedet Metacritic «universell anerkjennelse» med en poengssum av 90 ut av 100 mulige poeng. Rasmus Lund-Hansen ved Gamereactor ga utvidelsen 9 ut av 10 poeng, og konkluderer sin anmeldelse med at spillet er «mer velpolert og finpusset enn noensinne», men trekker poeng for at det har «stort sett kjernen av samme spilloppsett som for seks år siden».

I motsetning til videospillkritikerne, så hadde spillerne blandede meninger om utvidelsen.

 Fotnoter 

 Referanser 

 Eksterne lenker 



Cataclysm
Kategori:Dataspill utviklet i USA